open-index/open-wikipedia-markdown huggingface dataset:
Սարգիս Բաղդասարյան-Հոպո

**Սարգիս Եղիազարի Բաղդասարյան** (), Ակունք ազգագրական համույթի անդամ։ ՀՀ մշակույթի վաստակավոր գործիչ (2013 թ.):

## Կենսագրություն
Սարգիս Եղիազարի Բաղդասարյանը ծնվել է 1938 թվականի նոյեմբերի 18-ին Աշտարակի շրջանի Ավան գյուղում։ Հայրը՝ Եղիազար Բաղդասարյանը, 1915 թվականին Մուշեղի գնդի հետ գաղթել է Արևելյան Հայաստան, և մասնակցելով բազում կռիվների, հաստատվել է Ավան գյուղում։
1946-1956 թվականներին հաճախել է Ավանի միջնակարգ դպրոց։ Դպրոցական տարիներին մասնակցել է կոլտնտեսական աշխատանքներին։ 1957 թվականին զորակոչվել է խորհրդային բանակ և ծառայել է ավիացիոն ուժերում։
Զորացրվելուց հետո 1962-1967 թվականներին սովորել է Երևանի պետական համալսարանի Հայ բանասիրության ֆակուլտետում։
1967-1969 թվականներին աշխատել է Հայաստանի գիտական գրադարանում։
1970-1994 թվականներին աշխատել է որպես հայոց լեզվի և գրականության ուսուցիչ։
1997-2012 թվականներին եղել է Քանաքեռ-Զեյթուն վարչական շրջանի կրթության և մշակույթի բաժնի առաջավոր մասնագետ։
Ամուսնացած է ունի 1 աղջիկ, 2 տղա, 7 թոռ, 1 ծոռ։

## Գործունեություն
մինի|200px|աջից
Համալսարանում ուսանելու տարիներին Սարգիս Բաղդասարյանը եղել է «Հայ մշակույթի ակումբ»-ի խորհրդի անդամ։ Ակտիվ մասնակցություն է ունեցել համալսարանական կյանքին։ Համալսարանական տարիներին մի խումբ համալսարանականներով համախմբվելով Մարո Մուրադյանի (Մարո Մուրադյանը այդ տարիներին Սարգիս Բաղդասարյանի գրաբարի դասախոսն է եղել) շուրջ ստեղծեցին ազգագրական խումբ։ Խմբում ընդգրկված էին 1915 թվականին տեղահանված բնիկ հայ ազգաբնակչության առաջին կամ երկրորդ սերնդի ներկայացուցիչները։ Ազգագրական այդ խումբը հետագայում դարձավ Ակունք ազգագրական համույթ։ 
Ակունքի ստեղծման առաջին իսկ օրվանից Սարգիս Բաղդասարյանը մասնակցել է խմբի կազմավորման, երգերի ու պարերի հավաքագրման աշխատանքներին։
Այսօր ևս Սարգիս Բաղդասարյանը Ակունքցի է և այն հենասյուներից մեկը, ում միջոցով սերնդեսերունդ տարածվում է ազգային երգն ու երաժշտությունը։

## Պարգևներ
* ՀՀ մշակույթի վաստակավոր գործիչ, 2013 թվական
* ՀՀ մշակույթի նախարարության ոսկե մեդալ, 2014 թվական
## Պատկերասրահ

Պատկեր:Sargis Baghdasaryan2.jpg
Պատկեր:Sargis Baghdasaryan6.jpg
Պատկեր:Sargis Baghdasaryan.jpg 
Պատկեր:Sargis Baghdasaryan5.jpg 
Պատկեր:Sargis Baghdasaryan7.jpg 
Պատկեր:Sargis Baghdasaryan1.jpg 
Պատկեր:Sargis Baghdasaryan4.jpg 
Պատկեր:Sargis Baghdasaryan3.jpg 

## Ծանոթագրություններ

## Արտաքին հղումներ
* Ակունք ազգագրական համույթի ելույթներից

Կատեգորիա:Հայաստանի մշակութային կազմակերպություններ
Կատեգորիա:ԵՊՀ շրջանավարտներ
Կատեգորիա:Հայ ժողովրդական երգիչներ
Կատեգորիա:ՀՀ մշակույթի վաստակավոր գործիչներ
Կատեգորիա:ՀՀ մշակույթի նախարարության ոսկե մեդալակիրներ
Ջիվան Շմավոնյան

**Ջիվան Մամբրեի Շմավոնյան** (), հայ աղեստամոքսաբան, կուրորտաբան։ Բժշկական գիտությունների դոկտոր (1968), պրոֆեսոր (1969), Հայաստանի Գաստրոէնտերոլոգների գիտական ընկերության հիմնադիր-նախագահ (1972-1982)։

## Կենսագրություն
Ջիվան Շմավոնյանը ծնվել է 1918 թվականին Կոտայքի մարզի Արգել գյուղում։ 1941 թվականին ավարտել է Երևանի բժշկական ինստիտուտը։ 1949-1951 թվականներին եղել է ՀԽՍՀ առողջապահության նախարարության 4-րդ գլխավոր բուժական վարչության գլխավոր բժիշկ, 1959-1961 թվականներին` Հայաստանի Սանատորակուրորտային գլխավոր վարչության պետ, 1962-1963 թվականներին` Աշխատանքի հիգիենայի և պրոֆեսիոնալ հիվանդությունների գիտահետազոտական ինստիտուտի տնօրեն,  Կուրորտաբանության և ֆիզիոթերապիայի գիտահետազոտական ինստիտուտի առողջարանների կազմակերպման բաժնի, 1962-1964 թվականներին` ստամոքսաաղիքաբանության բաժանմունքի, 1964-1982 թվականներին` Խ․ Աբովյանի անվան Հայկական պետական մանկավարժական ինստիտուտի բժշկագիտության և  քաղաքացիական պաշտպանության ամբիոնի վարիչ։ Ուսումնասիրել է ստամոքսաղիքային համակարգի վրա «Հանքավան» և «Սևան» հանքային ջրերի բուժիչ ազդեցությունը։

Իր ողջ էությամբ լինելով կուրորտաբան-աղեստամոքսաբան (գաստրոէնտերոլոգ)՝ նա երազում էր իր մասնագիտության գծով գիտական ընկերություն ստեղծելու մասին։ Եվ 1972 թվականին Ջիվան Շմավոնյանի գործուն ջանքերը պսակվեցին հաջողությամբ․ նա հիմնադրեց Հայաստանի Գաստրոէնտերոլոգների գիտական ընկերությունը, միաձայն ընտրվեց դրա նախագահ և այն գլխավորեց մինչև իր կյանքի վերջը։

Մահացել է 1982 թվականին Երևանում։ Թաղված է Շահումյանի գերեզմանատանը։

## Հիշատակ
1986 թվականին հիմնադրված Հանքավանի առողջարաններից մեկը 1997 թվականին կոչվել է պրոֆեսոր Ջիվան Շմավոնյանի անունով։

## Ծանոթագրություններ

Կատեգորիա:Հայ կուրորտաբաններ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Արգել գյուղում ծնվածներ
Ֆելիքս Պասլակ

**Ֆելիքս Պասլակ** (, ), գերմանացի ֆուտբոլիստ է։ Հանդես է գալիս Բորուսիայում և Գերմանիայի երիտասարդական հավաքականում՝ որպես պաշտպան։ Տրանսֆերային արժեքը 3,000,000€՝ 2017 թվականի հունիսի 19-ի դրությամբ։

## Ակումբային կարիերա
Ֆելիքսը կարիերան սկսել է հարազատ քաղաքի «Ֆորտունա» ակումբում։ 2010 թվականին միացել է օբերհաուզենյան «Ռոտ-Վայսին»։ 2012 թվականին ֆուտբոլիստը տեղափոխվել է Դորտմունդի «Բորուսիա»։ 2016 թվականին նա հանդիսանում էր «Բորուսիայի» առաջին կազմի ֆուտբոլիստ։ Ակումբում նորամուտը նշել է 2016 թվականի մարտի 2-ին՝ Բունդեսլիգայի շրջանակներում անցկացվող «Դարմշտադտի» դեմ խաղում։

## Կարիերան հավաքականում
Ֆելիքսը ներկայացնում է Գերմանիայի երիտասարդական հավաքականը։ 2015 թվականին հավաքականի հետ մասնակցել է Մ17 հավաքականների միջև կայացող Եվրոպայի առաջնությանը։ Ստացել է Ֆրանց Վալտերի անվան մրցանակ։

## Ձեռքբերումներ
### Թիմային
* Գերմանիայի Մ17 չեմպիոն (2)։ 2014, 2015
* Գերմանիայի Մ19 չեմպիոն։ 2016

### Անձնական
* Ֆրանց Վալտերի մրցանակ U-17: 2015

## Ծանոթագրություններ

## Արտաքին հղումներ
* Պրոֆիլը transfermarkt.de կայքում
* Պրոֆիլը bvb.de պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Պերոննա (Էն)

*Պերոննա* (), կոմունա Ֆրանսիայի հյուսիսում։ Գտնվում է Ռոդա-Ալպի մարզում։ Կոմունայի վարչական կենտրոնը Պերոննա քաղաքն է։

Կոմուննայի INSEE կոդը՝ 01289:

## Աշխարհագրական դիրք
Գտնվում է Փարիզից 370 կմ հարավ-արևելք և ՝ 55 կմ հյուսիս-արևելք Լիոն քաղաքից, ինչպես նաև՝ 4 կմ հարավ-արևմուտք Բուրկ ան Բրես քաղաքից։

Կոմուննայի արևմուտքով հոսում է Վելյ գետը։

## Կլիմա
Կլիման այստեղ ցամաքային է՝ ցուրտ ձմեռներով և մեղմ ամառներով։ Այստեղ տարեկան տեղումների քանակը այնքան էլ մեծ չէ, անձրևները հիմնականում տեղում են ամռան ամիսներին։

## Բնակչություն
2010 թվականի մարդահամարի տվյալներով կոմունայի բնակչությունը կազմում է 6054 մարդ։

### Բնակչության աճի փոփոխությունը տարիների ընթացքում

## Քույր քաղաքներ
*  ՝ Նոյհաուզեն աուֆ դեն Ֆիլդերն

## Պատկերասրահ

Entrée Péronnas.JPG|Պերոննա
Péronnas (01) - Mairie.JPG|Մերիա
Map commune FR insee code 01289.png|Կոմուննայի քարտեզը
MuseumPeronne.jpg|             
PERONNE - Place de la Cathédrale.jpg |


## Տես նաև
* Պերոննա
* Ֆրանսիա
* Նոյհաուզեն աուֆ դեն Ֆիլդերն

## Ծանոթագրություններ

Կատեգորիա:Ֆրանսիայի քաղաքներ
Կատեգորիա:Ֆրանսիայի համայնքներ
Բիմբոլատ Վատաև

**Բիմբոլատ Զաուրբեկովիչ Վատաև** (օսերեն` Уататы Заурбеджы фырт Бибо, հայտնի է նաև **Բիբո Վատաև** անունով, ), ազգությամբ օս խորհրդային և ռուսական թատրոնի, ինչպես նաև կինոյի դերասան։ ՌԽՖՍՀ ժողովրդական արտիստ (1990 թ.): Տաջիկական ԽՍՀ Ռուդաքիի անվան Պետական մրցանակի դափնեկիր (1973 թ.), Հյուսիս-Օսեթական ԻԽՍՀ Կոստա Խեթագուրովի անվան մրցանակի դափնեկիր։ Հյուսիսային Օսիայի մշակույթի նախարար (1994-1998 թթ.): Արժանացել է մի շարք մրցանակների` տղամարդու լավագույն դերակատարման համար և այլ պարգևների։

## Կենսագրություն
Բիմբոլատ Վատաևը ծնվել է 1939 թվականի մարտի 15-ին, Հյուսիս-Օսեթական Նովի Բատակոյուրտ գյուղում։ Յուրի Լյուբիմովի ղեկավարությամբ ավարտել է Բորիս Շչուկինի անվան թատերական ուսումնարանը, որի շրջանավարտներից կազմավորվել է Տագանկայի թատրոնի հիմնական կորիզը։

1959 թվականից նա Հյուսիս-Օսեթական երաժշտա-դրամատիկական թատրոնի դերասան էր։ 1964-1965 թվականներին խաղացել է Տագանկայի թատրոնում, իսկ 1969-1975 թվականներին աշխատել է «Տաջիկֆիլմ» կինոստուդիայում, որպես ռեժիսոր, նկարահանել հեռուստատեսային ֆիլմեր։ 1994-1998 թվականներին եղել է Հյուսիսային Օսիայի մշակույթի նախարարը։ Կինոյում ստեղծել է մոտ 50 կերպար, հիմնականում հանդես գալով հերոսա-էպիկական դերերով։

Բիմբոլատ Վատաևը մահացել է 2000 թվականի մայիսի 9-ին` Վլադիկավկազում և թաղվել քաղաքային Փառքի ծառուղում։ Նրա անունով փողոցներ կան իր հայրենի գյուղում, Վլադիկավկազում և Բեսլանում։

## Մասնակի ֆիլմագրություն

## Ծանոթագրություններ

## Արտաքին հղումներ
* 
* Արարողություն դերասանի հիշատակին // РИА «Новости», 16 մարտի 2009

Կատեգորիա:20-րդ դարի դերասաններ
Կատեգորիա:Անձինք այբբենական կարգով
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Դերասաններ այբբենական կարգով
Կատեգորիա:Խորհրդային դերասաններ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասաններ
Ֆրից Վալտերի մեդալ

**Ֆրից Վալտերի մեդալ**, ամենամյա ֆուտբոլային մրցանակ, որը տրվում է Գերմանիայի ֆուտբոլի ասոցիացիայի կողմից։ Ունի 4 կատեգորիա։ Տրվում է տարվա լավագույն գերմանացի մինչև 17, 18, 19 տարեկան ֆուտբոլիստներին և լավագույն գերմանացի կին ֆուտբոլիստին։

Մեդալը անվանված է Ֆրից Վալտերի՝ 1954 թվականի աշխարհի առաջնության Գերմանիայի հավաքականի ավագի անունով։

Առաջին անգամ մեդալը շնորհվել է 2005 թվականի հոկտեմբերի 12-ին Համբուրգում՝ Գերմանիայի՝ Չինաստանի դեմ խաղից առաջ։

## Հաղթողներ
### 2005

### 2006

### 2007

### 2008

### 2009

### 2010

### 2011

### 2012

### 2013

### 2014

### 2015

### 2016

## Ծանոթագրություններ

Կատեգորիա:2005 հիմնադրումներ
Կատեգորիա:Գերմանիայի ֆուտբոլային պարգևներ և մրցանակներ
Seven Nation Army

**«Seven Nation Army»** (կամ **«7 Nation Army»**, թարգմանաբար՝ «Յոթ ազգերի բանակ»), ամերիկյան ալտերնատիվ ռոք The White Stripes խմբի երգը, որը գրել է խմբի վոկալիստ և կիթառահար Ջեք Ուայթը։ 2003 թվականի գարնանը թողարկված իրենց չորրորդ ստուդիական «*Elephant*» ալբոմի սինգլն է։

Երգն հայտնի է իր կիթառային ռիֆֆով։ Համարվում է 2000 թվականների լավագույն երգերից՝ ընդունվելով հանդիսատեսի և մամուլի կողմից։ «Seven Nation Army»֊ն նաև հայտնի է սպորտային և քաղաքական իրադարձություններում։

## Երգացանկ
; CD

; 7"

## Տեսահոլովակ
«Seven Nation Army» երգի տեսահոլովակը նկարահանել են Ալեքս Կորտեսը և Մարտին Ֆուժրոլեմը։ Տեսահոլովակը կան անընդհատ գնացող կալեդոսկոպի հայելիների տեսքով՝ սև, կարմիր և սպիտակ եռանկյուններ։ Նրանցից մի քանիսը պարունակում են Ջեքի և Մեգի խաղերը, ինչպես նաև քայլող կմախքներ և փղեր։ Տեսանյութը արագանում և դանդաղում է երգի տեմպի հետ միասին, և պարունակում է մի շարք էֆեկտներ։

## Քննադատություն
Երգը եղել է Billboard ամսագրի Modern Rock Tracks֊ի առաջին հորիզոնականում, և պահպանել է իր դիրքը 38 շաբաթ շարունակ։«Seven Nation Army» երգը ստացել է «Գրեմմի» մրցանակ «լավագույն ռոք երգ» անվանակարգում, նաև «ոսկե» սկավառակ Գերմանիայում։

Երգը զբաղեցրել է 6֊րդ հորիոնականը Rolling Stone ամսագրի «2000-ականների լավագույն 100 երգերը» և 21֊րդ հորիզոնականը «լավագույն 100 կիթառային երգեր» ցանկերում։ «Seven Nation Army»֊ն զբաղեցրել է 8֊րդ հորիզոնականը «Q» ամսագրի նմանատիպ լավագույն կիթառային երգերի ցանկում, ինչպես նաև գտնվել է NME ամսագրի երկու ցանկերում՝ «Տասնամյակի 50 լավագույն երգեր (1996֊2006)», որտեղ այն զբաղեցրել է 5֊րդ հորիզոնականը և «Վերջին 15 տարվա 150 լավագույներգեր», որտեղ այն զբաղեցրել է 23֊րդ հորիզոնականը։

## Ֆուտբոլ
Երգը սկսեցին երգել բելգիական «Բյուրգգե» ակումբի երկրպագուները Չեմպիոնների լիգայի ժամանակ։ Առաջին անգամ երգել են իտալական «Միլան» ֆուտբոլային ակումբի դեմ խաղի ժամանակ։ Սակայն «Seven Nations Army» երգը հայտնի դարձավ 2006 թվականի Աշխարհի առաջնության ժամանակ, որտեղ այն երգում էին Իտալիայի հավաքականի երկրպագուները։ Ըստ կանոնի, հաղթանակի համար հավաքականը պետք է խաղա յոթ խաղ և պետք է հաղթի բոլոր խաղերում։ Չնայած որ Իտալիայի հավաքականը մեկ խաղ ոչ-ոքի էր անցկացրել, սակայն հաղթել էր աշխարհի առաջնությունը։ Նաև «Seven Nations Army»֊ն երգել են 2012 և 2016 թվականների Ֆուտբոլի Եվրոպայի առաջնության ժամանակ՝ ամեն խփած գոլից հետո։ Երգը նաև լսվում է Բավարիայի և Ատլետիկո Մադրիդի մարզադաշտերում՝ տան տերերի խփած գոլից հետո։

## Օգտագործումը փոփ մշակույթում
* Երգը օգտագործվել է «Ինքնասպանների ջոկատ» ֆիլմի տեսարաններից մեկում։
* Երգի The Glitch Mob խմբի ռեմիքս տարբերակը համարվում է «Կոբրայի վերածնունդը 2» ֆիլմի հիմնական սաունդթրեքերից։
* Այդ նույն ռեմիքսը լսվել է *Battlefield 1* տեսախաղի առաջին թրեյլերում։

## Ծանոթագրություններ

## Արտաքին հղումներ
* White Stripes.net .
* White Stripes.net FAQ 

Կատեգորիա:2003 սինգլներ
Կատեգորիա:The White Stripes-ի սինգլներ
Կատեգորիա:XL Recordings-ի սինգլներ
Կատեգորիա:Երգեր այբբենական կարգով
Ռամոս դե Ազևեդո

**Ռամոս դե Ազևեդո** (, ),  բրազիլացի ճարտարապետ, որը հայտնի է Սան Պաուլոյում տարբեր շենքերի նախագծման համար, ինչպիսիք են Քաղաքային թատրոնի, շուկայի շենքերը, Սան Պաուլու նահանգի պատկերասրահը։ Եղել է Սան Պաուլոյի համալսարանի պոլիտեխնիկական դպրոցի տնօրենը և հիմնադիրներից մեկը։

## Կենսագրություն
Ռամոս դե Ազևեդոն ծնվել է Կամպինասից Սան Պաուլոյում հաստատված հարուստ ընտանիքում։ 1878 թվականին նա մեկնել է Բելգիայի Գենտ քաղաք, սովորել տեղի École Speciale du Génie Civil et des Arts et Manufactures քաղաքացիական ճարտարագիտության բաժնում։ Նրա կենսագիրների խոսքերով Ճարտարապետության դպրոցի տնօրենը զարմացած էր Ազևեդոյի աշխատանքների որակով և պահանջեց, որ նա փոխի իր կարիերան։ Դպրոցում սովորել է դասական ճարտարապետություն՝ հետևելով ճարտարապետական էկլեկտիզմին։ 1886 թվականին ավարտել է այս դասընթացը։

Բրազիլիա վերադառնալով՝ Ռամոս դե Ազևեդոն հաստատվել է Կամպինասում, որտեղ իրականացրել է իր առաջին նախագծերը։ Նա պատասխանատու է եղել քաղաքի գլխավոր տաճարի շինարարության ավարտի համար, որը նրա առաջին մեծ գործերից է։

thumb|Սան Պաուլոյի քաղաքային թատրոն
thumb|Արդյունաբերական պալատ
thumb|Սան Պաուլոյի քաղաքյին շուկայի ներքին հարդարանքներ

19-րդ դարի վերջին Ռամոս դե Ազևեդոին հրավիրել են նախագծելու Սան Պաուլոյի էլիտայի որոշ անդամների տներ։ Ռամոս դե Ազևեդոն որոշել է Սան Պաուլոյում հիմնել իր անունով տեխնիկական գրասենյակ, որը շուտով դարձել է տեղական ճարտարապետության հիմնական թելադրողը։

Սան Պաուլոյի առաջադեմ քաղաքական հոսանքների հետ կապակցված արիստոկրատների հետ միասին Ռամոս դե Ազևեդոն հիմնադրել է Պոլիտեխնիկական դպրոցը՝ եվրոպական նմանատիպ մոդելի օրինակով։ Կրթության բնագավառում ներգրավվել է՝ դառնալով Սան Պաուլոյի արվեստի և արհեստների դպրոցի () տնօրեն, որտեղ նրա իրականացրած կրթական բարեփոխումները դպրոցը դարձրել են ինքնուրույն և հայտնի երկրում։

Սան Պաուլո քաղաքում կատարած կարևոր աշխատանքների համար Ռամոս դե Ազևեդոյի պատվին Սան Պաուլոյի արվեստի և արհեստների դպրոցի դիմաց կանգնեցվել է նրա հուշարձանը։ 1970-ական թվականների մետրոպոլիտենի աշխատանքների պատճառով այս հուշարձանը տեղափոխվել է Սան Պաուլոյի համալսարանի կամպուսի տարածք և այժմ գտնվում է Պրասա Ռամոս դե Ազևեդո պողոտայում՝ Պոլիտեխնիկական դպրոցի դիմաց։

## Հայտնի նախագծեր
*Հոգեբուժական հիվանդանոց (1895–1898)
*Քաղաքային թատրոն (1903–1811) 
*Սան Պաուլոյի համալսարանի պոլիտեխնիկական դպրոց (1893) 
*Արդյունաբերական պալատ (1920)
*Կոնսոլասաոյի գերեզմանատուն (ճակտոն) (1870)
*Fazenda Pau d'Alho (1920s) 
*Կամպինասի տեխնիկական քոլեջ (1920)
*Կասա դաս Ռոսաս թանգարան  
*Բենտո Կիրինոյի անվան  պոլիտեխնիկական քոլեջ (1920) 
*Սիոն քոլեջ (1920) 
*Սան Պաուլու նահանգի պատկերասրահ (1893) 
*Ռոռեոսի պալատ(1920s) 
*Կամպինասի թեմական տաճար (1880-ական թթ.) 
*Կամպինասի քաղաքային շուկա (1902) 
*Սան Պաուլոյի քաղաքային շուկա (1928) 
*Սան Պաուլոյի համալսարանի բժշկական ֆակուլտետ (1905)

## Ծանոթագրություններ

## Արտաքին հղումներ
* Ramos de Azevedo at Itaú Cultural

Կատեգորիա:Բրազիլացի ճարտարապետներ
Կատեգորիա:Դպրոցի տնօրեններ
Կատեգորիա:Մոդեռնիստ ճարտարապետներ
Արմեն Բեգլարյան

**Արմեն Բեգլարյան** (), ապրիլյան քառօրյա պատերազմի հերոս։

## Կենսագրություն
Արմեն Մինասի Բեգլարյանը ծնվել է 1973 թվականի ապրիլի 13-ին, Սիսիանի Ախլաթյան գյուղում։ Գյուղի ութամյա դպրոցն ավարտելուց հետո սովորել է Սիսիանի թիվ 3 միջնակարգ դպրոցում։ 1990-1991 թվականներին սովորել է Երևանի պետական համալսարանի պատմության ֆակուլտետում։ 1992 թվականին, կիսատ թողնելով ուսումը, մեկնել է Արցախ, մասնակցել է Հադրութի և Մարտակերտի ինքնապաշտպանական մարտերին, այնուհետև անդամակցել է «Սիսական» ջոկատին։ Պատերազմի ավարտից հետո զբաղվել է մենատնտեսությամբ։ 2005-2008 թվականներին և 2012 թվականից մինչև 2016 թվականի ապրիլի 4-ը եղել է Ախլաթյանի համայնքի ղեկավար։ 2008-2012 թվականներին աշխատել է Տոլորսի ջրամբարի պատնեշի պահպանության և հսկողության տեղամասում։ 2016 թվականի ապրիլի 3-ին Սիսիանի կամավորականների ջոկատի կազմում մեկնել է Արցախ։

## Մարտական գործողություներ
Ապրիլի 3-ի գիշերը լույս 4-ին Մարտակերտում ադրբեջանական կողմը լայնածավալ ռազմական գործողություններ է սկսել սահմանագծում։ Հակառակորդը  Մարտակերտի ճանապարհին անօդաչու սարքով ռմբակոծել է Սիսիանի ջոկատի ավտոբուսը։ Այդ ավտոբուսի մեջ է եղել և մահացու վիրավորում ստացել հերոս Արմեն Բեգլարյանը։

## Պարգևներ
* «Մարտական ծառայություն» մեդալ

## Հուղարկավություն
Հոգեհանգիստը տեղի է ունեցել 2016 թվականի ապրիլի 6-ին, ժամը 18:00-ին, իսկ հուղարկավորությունը՝ 2016 թվականի ապրիլի 7-ին, ժամը 13:30-ին Սիսիանի պանթեոնում։

## Ծանոթագրություններ

## Արտաքին հղումներ
* Արմեն Բեգլարյան
* Արմեն Բեգլարյանը 5 օրից կդառնար 43 տարեկան. մանրամասներ Սիսիանի ջոկատի դեպքից

Կատեգորիա:Քառօրյա պատերազմի մասնակիցներ հայկական կողմից
Battlecross

**Battlecross**, thrash metal / melodic death metal ժանրերի ամերիկյան խումբ։ Քվինթեթը իրենց երաժշտությունը նկարագրում է որպես «թրեշ մետալ կապույտ օձիքների համար»։

## Պատմություն
Խումբը ձևավորվել է 2003 թվականին Միչիգանում՝ Քենթոնում։ Խմբի ստեղծողները Տոնի Ասթան և Հիրան Դերանիյագալան են, ովքեր հարևաններ և լավագույն ընկերներ են եղել մանկուց։ Խմբի հիմքերը դեռ դրվել էին Salem High School դպրոցում։

2007 թվականին խմբի կազմին միացել է թմբկահար Մայք Քրեգերը։
 
2008 և 2010 թվականներին համապատասխանաբար խումբ են մտել բաս կիթառահար Դոն Սլաթերը և վոկալիստ Քայլ «Գամբի» Գանթերը։

Նրանք միասին ելույթ են ունենում Դեթրոյթի տեղական շոուներում և ամբողջ Կենտրոնական Արևմուտքում, հանդես են գալիս այնպիսի խմբերի հետ, ինչպիսիք են՝ Dying Fetus, GWAR, DevilDriver, The Absence, Vital Remains և The Faceless։

## Սկավառակագրություն
* *Demo* (Դեմո, 2005, թողարկված է խմբի կողմից)
* *Push Pull Destroy* (Ալբոմ, 2010, թողարկված է խմբի կողմից)
* *Pursuit of Honor* (Ալբոմ, 2011, Metal Blade Records)
* *Hostile*, Pantera խմբի երգի քավր տարբերակ (Սինգլ, 2012-ի օգոստոս, Metal Blade Records)։ Թողարկվել է միայն  iTunes-ում։
* *War of Will* (Ալբոմ, 2013, Metal Blade Records)
* *Force Fed Lies* (Սինգլ, 2013, Metal Blade Records)
* *Rise to Power* (Ալբոմ, 2015, Metal Blade Records)

### Տեսահոլովակներ

## Խմբի անդամներ

### Ներկայիս անդամներ
* Tony Asta – կիթառ (2003-ից)
* Hiran Deraniyagala – կիթառ (2003-ից)
* Don Slater – բաց (2008-ից)
* Kyle "Gumby" Gunther – վոկալ(2010-ից)

### Նախկին անդամներ
* Mike Kreger – հարվածային գործիքներ (2007–2013)
* Marshall Wood – վոկալ
* Jay Saling – բաս, վոկալ
* Jason Leone – հարվածային գործիքներ
* Michael Heugel - հարվածային գործիքներ

## Ծանոթագրություններ

## Արտաքին հղումներ
* Պաշտոնական կայք
* Battlecross-ը Metal Blade Records կայքում
* Պաշտոնական Ֆեյսբուքյան կայք
* Պաշտոնական Թվիթթեր
* Պաշտոնական Ինստագրամ

Կատեգորիա:2003 հիմնադրված երաժշտական խմբեր
Ջո Դոն Բեյքեր

**Ջո Դոն Բեյքեր** (, ), կինոյի, թատրոնի և հեռուստատեսության ամերիկացի դերասան։ Արժանացել է BAFTA TV Award մրցանակի տղամարդու լավագույն դերակատարման համար։

## Կենսագրություն
### Վաղ կյանք
Բեյքերը ծնվել է Տեխաս նահանգում՝ Գրոբեսկում՝ Էդնի (ծնված Մաքդոնալդում) և Դոյլ Չարլզ Բեյքերների ընտանիքում։ Նա ավարտել է Հյուսիսային Տեխասի համալսարանը և ծառայել է Միացյալ Նահանգների բանակում։

### Կարիերա
1964 թվականին Բեյքերը դերակատարել է Նյու յորքյան ANTA թատրոնում՝ «Մարաֆոն '33» ներկայացման մեջ։ Երիտասարդ դերասանի կարիերան հաջողություն է ունեցել հեռուստատեսությունում, չնայած նա ստացել է էպիզոդային դերեր ֆիլմերում։ Բեյքերին ճանաչում են բերել «Մեծ արահետ» և ««Տարազամոլներ» ջոկատ» () ֆիլմերը։ Նա 1971 թվականին կատարել է գլխավոր դեր «Մոնգոն կրկին քաղաքում է» հեռուստատեսային ֆիլմում, որտեղ նրա գործընկերներն էին Թելի Սավաասը և Սալի Ֆիլդը։

Ներկայիս ճանաչմանն արժանացել է 1973 թվականին, երբ կատարել է քաջ շերիֆ Բուֆորդի դերը «Լայն քայլերով» () ֆիլմում։ Իր հաջողությունը նա ամրապնդել է շնորհիվ իր հաջողակ աշխատանքի Դոն Սիգելի «Չարլի Վերիկ» և Ջոն Ֆլինի «Շրջապատ» քրեական ֆիլմերում։

1980-ական թվականներին Ջո Դոն Բեյքերն արժանացել է փառքի որպես ամերիկյան հեռուստատեսության հաղորդավարներից մեկը և դարձել է առաջին դերասանը, ով ստացել է մեկ միլիոն դոլար սերիալում խաղալու համար։

1986 թվականին Բեյքերն ներկայացվել է BAFTA TV Award մրցանակի «Մթության ծայրին» () ֆիլմում ԿՀՎ-ի գործակալի դերը կատարելու համար, սակայն զիջել է Բոբ Պեկին։

Նա նկարահանվել է Ջեյմս Բոնդի մասին պատմող ֆիլմաշարի երեք մասում․ կատարել է  Բրեդ Վիտիկերի դերը «Կայծեր աչքերից» ֆիլմում, Ջեք Ուայդի դերը՝ «Ոսկե աչք» և «Վաղը չի մեռնի երբեք» ֆիլմերում։ Այդպիսով նա դարձել է Ջեյմս Բոնդի մասին ֆիլմերի չորս դերասաններից մեկը, ով և կատարել է գործակալի դեր, և եղել է Ջեյմս Բոնդի զինակիցը։

2012 թվականին դերասանը նկարահանվել է «Մադ» ֆիլմում, որը ներկայացվել է Կաննի կինոփառատոնի հիմնական մրցույթին։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Էնդի Ռոուզ

**Էնդի Պատրիկ Ռոուզ** (, ), անգլիացի ֆուտբոլիստ, հանդես է գալիս Կովերտին Սիթի ակումբում` հենակետային կիսապաշտպանի դիրքում։

## Կարիերա
### Երիտասարդական գործունեություն
Ռոուզը ծնվել է Մելբուրնում` անգլիական ընտանիքում։ Մանուկ հասակում ընտանիքի հետ միասին տեղափոխվել է Անգլիա և 12 տարեկանից սկսել է զբաղվել «Բրիստոլ Սիթի» ֆուտբոլային ակումբի դպրոցում։ Խաղացել է երիտասարդական կազմում։ 2008-2011 թվականներին, սովորել է Լոս Անջելեսի կալիֆորնիական համալսարանում և խաղացել է համալսարանական «Բրյունիզ» թիմում։ Համալսարանի ուսուցման Ժամանակ Ռոուզը նաև խաղացել «Սիեթլ Վուլվզ» և «Վենտուրա Կաունտի Ֆյուսիոն» ակումբներում։
### Պրոֆեսիոնալ գործունեություն
MLS Supplemental Draft 2012-ի Ժամանակ Ռոուզը ընտրվել է «Ռեալ Սոլթ-Լեյք» ակումբի վեցերորդ համարի ընտրության առաջին ռաունդում։ Սակայն, հետագայում վաճառվել «Սիթել Սաունդերս» ակումբին՝ Լեոն Քրուզի դիմաց։ 2012 թվականի մարտի 13-ին Ռոուզը պայմանագիր է ստորագրել «Սիեթլ Սաունդերս»-ի հետ։ Նորամուտը նշեց ակումբում մայիսի 5-ին՝ «Ֆիլադելֆիա Յունիոն» հետ տնային խաղում։ 2012 թվականին Ռոուզը զբաղեցրել է 24-րդ հորիզոնականը՝ մինչև 24 տարեկանների Ֆուտբոլի բարձրագույն լիգայում։ 2015 թվականի դեկտեմբերին Ռոուզը պայմանագիր է ստորագրել «Քովենթրիի Սիթի» հետ, որով ակումբում հանդես է գալու 2016 թվականի հունվարից մինչև 2017 թվականը։

## Վիճակագրություն

## Ծանոթագրություններ

## Արտաքին հղումներ
* 
* 
* Andy Rose Profile — UCLA Official Athletic Site

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Ավստրալիացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քովենթրի Սիթիի ֆուտբոլիստներ
Falling into You

***Falling into You,*** Սելին Դիոնի քսանմեկերորդ ալբոմը և անգլիալեզու չորրորդ ալբոմը՝ թողարկված 1996 թվականի հոկտեմբերին։

## Ալբոմի մասին
*Falling into You* ալբոմը երգչուհու ամենամեծ հաջողություններից մեկը է (այն ստացել է 4 միավոր All Music Guide-ում) և ներկայացնում է երգչուհու կողմից կատարվող երգերի բազմազանությունը (որոնց մեջ կան Թինա Թերների երգերի քավերներ, բալլադներ, փորձարկումներ սոֆթ ռոքով և հարվածային գործիքների օգտագործմամբ)։ Այդ ալբոմի համար Սելին Դիոնն ստացել է Գրեմմի 2 անվանակարգերում։ Սկավառակի աջակցման համար 1997 թվականին անցկացվել է *Falling into You Tour*  համերգային շրջագայությունը։

## Երգացանկ

## Հիթ-շքերթներ

### Շաբաթական հիթ-շքերթներ

### Տասնամյակի հիթ-շքերթներ

### Տարեվերջյան հիթ-շքերթներ

### Բոլոր ժամանակների հիթ-շքերթներ

## Հավաստագրեր և վաճառքներ

## Թողարկման պատմություն

## Ծանոթագրություններ

Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Կատեգորիա:Գրեմմի մրցանակակիր ալբոմներ
Կատեգորիա:Սելին Դիոնի ալբոմներ
Ոճաչափություն

**Ոճաչափություն,** լեզվաբանական ոճի, հատկապես գրավոր լեզվի հետազոտությունը (ներառյալ վիճակագրական հետազոտությունը), որը հաջողությամբ կիրառվում է նաև երաժշտության և կերպարվեստի մեջ։ Ոճաչափությունը հաճախ օգտագործվում է անհայտ փաստաթղթերի հեղինակներին պարզելու համար։ Ոճաչափությունն ունի իրավաբանական, ակադեմիական և գրական կիրառություն՝ Շեքսպիրի ստեղծագործությունների իրական հեղինակի ճշտումից մինչև դատական լեզվաբանություն։

## Պատմություն
Ոճաչափությունը ծագել է տեքստերի հեղինակին պարզելու համար օգտագործվող վերլուծության վաղ մեթոդներից։ Ամենավաղ օրինակներից մեկը Լորենցո Վալլայի 1439 թվականի ապացույցն է, ըստ որի «Կոստանդիանոսի նվիրատվությունը» կեղծիք է։ Լորենցոն այս փաստն ապացուցել է՝ փաստաթղթի լատիներենը համեմատելով 4-րդ դարից պահպանված փաստաթղթերի տեքստի հետ։

Ոճաչափության ժամանակակից զարգացումը տեղի է ունեցել առավելապես անգլիական վերածննդի շրջանի դրամայի հեղինակներին պարզելու վերլուծությունների շնորհիվ։ Հետազոտողները և ընթերցողները նկատել էին, որ այդ ժամանակաշրջանի որոշ դրամաներ ունեն լեզվական տարբերվող օրինաչափություններ, և օգտագործել էին այդ օրինաչափություններն անհեղինակ, համահեղինակներ կամ անհայտ հեղինակ ունեցող տեքստերի հեղինակին պարզելու համար։

Ոճաբանության հիմքերը սահմանել է լեհ փիլիսոփա Վինցենտի Լյուտոսլավսկին իր «Ոճաչափության սկզբունքները» (*Principes de stylométrie)* (1890) աշխատության մեջ։ Լյուտոսլավսկին այս մեթոդն օգտագործել է Պլատոնի «Երկխոսությունների» ժամանակագրությունը պարզելու համար։

Համակարգիչների զարգացումը և մեծ քանակով տվյալների վերլուծության հնարավորությունը նպաստեցին ոճաչափական հետազոտությունների զարգացմանը։ Համակարգիչների այսպիսի կարողությունը, սակայն, չէր ապահովում որակյալ արդյունք։ 1960-ական թվականների սկզբին Էնդրյու Քուին Մորթոնը վերլուծեց Պողոսի 14 նամակները և ցույց տվեց, որ դրանք գրել են 6 տարբեր հեղինակներ։ Այս նույն մեթոդը հետագայում կիրառվեց նաև Ջեյմս Ջոյսի աշխատությունների համար, որի շնորհիվ պարզվեց որ «Ուլիսեսը» գրել են հինգ տարբեր անձինք, որոնցից ոչ ոք չի մասնակցել «Երիտասարդ նկարչի դիմանկարը» աշխատության ստեղծմանը։

Ժամանակի ընթացքում հետազոտողները զարգացրին ոճաչափության մեթոդները՝ ապահովելով ավելի լավ արդյունքներ։ Առաջին նշանակալի արդյունքներից էր, օրինակ, Ֆրեդերիկ Մոսթելլերի և Դեյվիդ Ուոլասի կողմից 12 «Դաշնայնական փաստաթղթերի» հեղինակների պարզաբանումը։ Ժամանակակից հետազոտությունների օրինակ է Ռոնալդ Ռեյգանի անհայտ հեղինակ ունեցող ռադիոմեկնաբանությունների վերլուծությունը։

2015 թվականի ապրիլին, օգտագործելով ոճաչափական մեթոդները, հետազոտողները նույնականացրին, որ «Կրկնակի սուտ» դրամայի հեղինակը Ուիլյամ Շեքսպիրն է։

## Ծանոթագրություններ

Կատեգորիա:Լեզվի տեսակներ և ոճեր
Դենիս Ռասել Դևիս

**Դենիս Ռասսել Դևիս** (, ), ամերիկացի դիրիժոր և դաշնակահար։ Ամերիկական այն միակ նվագախմբի ստեղծողնեից մեկը, որը կենտրոնանում է միայն ԱՄՆ-ի երաժշտության վրա։

## Կյանքը
Ավարտել է Ջուլյարդյան դպրոցը։ 1972-1980 թվականներին գլխավորել է Սենթ Փոլի կամերային նվագախումբը, որի հետ մեծ հաջողությունների է հասել։ 1980 թվականին ստացել է «Գրեմմի» պարգևը կամերային երաժշտության լավագույն ստեղծագործության ձայնագրման համար (Ահարոն Կոպլենդի «Գարունը Ապպաչներում»)։

Միաժամանակ 1977 թվականին Ֆրենսիս Թորնի հետ միասին հիմնել է ամերիկյան կոմպոզիտորների նվագախումբը, որի ղեկին էր մինչև 2002 թվականը։ ԱՄՆ-ում գլխավորում էր նաև Բրուքլինի ֆիլարմոնիկ նվագախումբը (1990-1996), սատարելով Ժոզեֆ Գորովիցի ծրագրային քաղաքականությունը, որն ուղղված էր դեպի նորագույն երաժշտության ստեղծումը։

1980 թվականից ավելի բարձր աստիճանում աշխատել է Եվրոպայում։ 1980-ից 1987 թվականին եղել է Շտուտգարտի երաժշտական գլխավոր տնօրենը, Շտուտգարտի օպերայի գլխավորությամբ մասամբ կատարել է երկու օպերաների պրեմիերաները, որոնք պատկանում էին Ֆիլիպ Գլասսին, ում հետ Դևիսին կապում է երկար տարիների ամուր ստեղծագործական համագործակցությունը։ 1987-1995 թվականներին Բոննում գլխավորել է Բեթհովենի նվագախումբը, 1996-2002 թվականներին Վիեննայի ռադիոյի սիմֆոնիկ երգչախումբը։ 2002 թվականից Դևիսը գլխավորում է Լինցի Բրուկներովյան նվագախումբը, իսկ 2009 թվականից նաև Բազելկյան սիմֆոնիկ նվագախումբը։ Դաշնակահարի դերում հիմնականում ներկայանում էր հազվադեպ, իսկ վերջին տարիներում հաճախ նվագում է դաշնակահարուհի Մակի Նամեկավայի հետ։

## Երգացանկ և ձայնագրություններ

Դևիսը առաջին հերթին հայտնի է որպես քսաներորդ դարի երկրորդ կեսի երաժշտության մեկնաբան։ Բացի Ֆիլիպ Գլասսից նրա ուշադրության կենտրոնում են հայտնվում այնպիսի հեղինակներ, ինչպիսիք են Հանս Վերները, Ուիլյամ Բոլկոմը, Լու Հարրիսոնը, Ալան Հովհաննեսը, Ջոն Քեյջը, Վիրջիլ Թոմփսոնը, Ալֆրեդ Շնիտկեն, Վալենտին Սիլվեստրովը, Գիյա Կանչելին, Ավրո Պյարտ։

Այդ թվում նաև նրա բեմադրությունների ցանկում են Ռիխարդ Վագների «Թռչող հոլանդացին» օպերան Բայրոթի փառատոնում և Կուրտ Վայլի «Մախագոնի քաղաքի անկումը և ծաղկումը» Զալցբուրգյան փառատոնում։ Վիեննայի ռադիոյի երգչախմբի հետ միասին ձայնագրել է Հանս Ռոտտի սիմֆոնիան։

2010 թվականին Շտուտգարտյան կամերային նվագախմբի հետ միասին Sony ընկերությունում ձայնագրել է Յոզեֆ Հայդնի սիմֆոնիաների հավաքածուն (106 սիմֆոնիա և Համերգային սիմֆոնիա, ընդհանուր 37 սկավառակ), և այդպիսով դառնալով չորրորդ և այսօրվա վերջին դիրիժորը, որը կատարել է այդ մասշտաբային ծրագիրը (մեկ այլ երեքը՝ Էրնեստ Մերցենդորֆեն, Անտալ Դորատի և Ադամ Ֆիշեր. Ռոյ Գուդմանի և Քրիսթոֆեր Հոգվուդի համանման ծրագրերը մնացին անավարտ)։ Քննադատ Դևիդ Թրիշերը գրում է այդ կոմպլեկտի մասին։

## Ծանոթագրություններ

## Արտաքին հղումներ
* Биография  
* Биография 
*  Деннис Рассел Дэвис на All Music Guide 
*  

Կատեգորիա:Ամերիկացի դիրիժորներ
Կատեգորիա:Ամերիկացի դաշնակահարներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Լուկաս Պերես

**Լուկաս Պերես Մարտինես** (, սեպտեմբերի 10, 1988, Լա Կորունյա, Իսպանիա), իսպանացի ֆուտբոլիստ, հարձակվող։ Հանդես է գալիս անգլիական «Արսենալ»-ի կազմում։

## Ակումբային կարիերա
### «Կարպատի Լվով»
2011 թվականի հունվարի 17-ին Լուկաս Պերեսը 3 տարվա պայմանագիր է կնքել ուկրաինական «*Կարպատի Լվով*»-ի հետ։ Թիմի կազմում իր առաջին գոլը նա խփել է հուլիսի 17-ին՝ Ուկրաինայի Պրեմիեր լիգայի շրջանակներում կայացած «*Չեռնոմորեց*»-ի դեմ խաղում, որն ավարտվել է 1-1 հաշվով։

Պերեսը հեթ-թրիկի հեղինակ է դարձել 2012 թվականի նոյեմբերի 4-ին՝ «*Կրիվբաս*»-ի դեմ խաղում։ Հանդիպումն ավարտվել է 4-0 հաշվով։

2013 թվականի հունվարին Պերեսը վարձավճարով տեղափոխվել է «Դինամո Կիև»։ Նա թիմի կազմում անցկացրել է 6 ամիս։

### «ՊԱՕԿ»
2013 թվականի հուլիսի 5-ին 700․000 եվրոյի դիմաց Լուկասը տեղափոխվել է հունական «ՊԱՕԿ»։ Նա թիմի հետ կնքել է 3 տարվա պայմանագիր։

Թիմի կամզում իր առաջին պաշտոնական գոլը Պերեսը հեղինակել է օգոստոսի 17-ին՝ «*Քսանթի*»-ի դեմ խաղում։ Նոյեմբերի 24-ին՝ «*Թեսալոնիկ*»-ի դեմ խաղում Լուկաս Պերեսը դարձել է հաղթական գոլի հեղինակ։

Այդ մրցաշրջանում նա օգնել է թիմին դառնալ Հունաստանի գավաթի խաղարկության փոխչեմպիոն, որի եզրափակիչ խաղում թիմը պարտվել է «Պանաթինաիկոս»-ին։

### «Դեպորտիվո Լա Կորունյա»
2014 թվականի հուլիսի 18-ին Լուկաս Պերեսը վարձակալական հիմունքներով տեղափոխվել է իսպանական «Դեպորտիվո Լա Կորունյա»։ Թիմի կազմում իր առաջին գոլը նա խփել է հոկտեմբերի 19-ին՝ Լա Լիգայի շրջանակներում կայացած «Վալենսիա»-ի դեմ խաղում։

2015 թվականի օգոստոսի 12-ին «Դեպորտիվո Լա Կորունյա»-ն գնել է ֆուտբոլիստի տրանսֆերը և նրա հետ կնքել 4 տարվա պայմանագիր։ 2015/16 մրցաշրջանի ընթացքում Լուկաս Պերեսը դարձել է 17 գոլի հեղինակ։ Այդ արդյունքը նրա կարիերայում լավագույնն էր։

### «Արսենալ»
2016 թվականի օգոստոսի 30-ին 17 միլիոն եվրոյի դիմաց Լուկասը տեղափոխվել է Պրեմիեր Լիգան ներկայացնող «Արսենալ»։ Թիմի կազմում իր նորամուտը նա նշել է սեպտեմբերի 10-ին՝ «Սաութհեմփթոն» դեմ խաղում, որն ավատվել է 2-1 հաշվով՝ լոնդոնցիների հաղթանակով։

2016 թվականի սեպտեմբերի 20-ին՝ Անգլիայի գավաթի խղարկության շրջանակներում կայացած «Նոթինգհեմ Ֆորեստ»-ի դեմ խաղում նա խփել է իր առաջին գոլը լոնդոնյան թիմի կազմում։ Հանդիպումն ավարտվել է 4-0 հաշվով։

## Վիճակագրություն

## Ձեռքբերումներ
* Անգլիայի գավաթակիր - 2016/17

## Ծանոթագրություններ

## Արտաքին հղումներ
* Էջը «Դինամո Կիև»-ի պաշտոնական կայքում
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կորչուլա (քաղաք)

**Կորչուլա** ( , ), քաղաք Խորվաթիայում։ Բնակչությունը կազմում է 2 839 մարդ (2011):

## Ընդհանուր տեղեկություններ
Կորչուլան գտնվում է կղզու հյուսիսարևելյան ափին։ Ավտոմեքենայի ճանապարհները տանում են քաղաքից դեպի արևելք, դեպի Լումբարդա գյուղ և Վելա-Լուկայի արևմուտք։ Քաղաքը գտնվում է թերակղզում։

## Պատմություն
thumb|left|Կորչուլա քաղաքը
Կորչուլան Ադրիատիկի հին քաղաքներից մեկն է։ 12-15-րդ դարերում Կորչուլան փոխանցվել է ձեռքից ձեռք։ 1214 թվականին Կորչուլան անկախության ժամանակահատվածում հրատարակեց այսպես կոչված Կորչուլանցկի կանոնադրությունը։

Համաձայն տեղական ավանդության՝ 1254 թվականին հենց Կորչուլա քաղաքում ծնվել է ճանապարհորդ Մարկո Պոլոն։ 1298 թվականին կղզու կողքինъ Ջենովայի և Վենետիկի նավատորմների միջև տեղի է ունեցել ծովային ճակատամարտ։
մինի|ձախից|150px|Հին քաղաքի աշտարակի մուտքը
1918-1921 թվականներին իտալացիները քաղաքը գրավել են։ Առաջին համաշխարհային պատերազմից հետո այն դարձել է Հարավսլավիայի մի մասը։ Երկրորդ համաշխարհային պատերազմի ժամանակ Կորչուլան Իտալիայի կազմում էր։ Կղզում ակտիվորեն գործել է հակաֆաշիստական պարտիզանական շարժում և 1943 թվականին պարտիզանները լիովին անցել են Կորչուլայի վերահսկողության տակ։ Կարճ ժամանակ հետո՝ 1944 թվականին կղզու գերմանական ուժերի կողմից քաղաքը լիովին ազատագրվել է։ Պատերազմի ավարտից հետո Կորչուլան մտել է Խորվաթիայի կազմի մեջ։

## Տեսարժան վայրեր
մինի|աջից|150px|Մորեշկա մասնակցի կոստյումը
Կորչուլան միջնադարյան հիանալի պահպանված քաղաքներից մեկն է։
* **Սուրբ Մարկոս տաճար** - կառուցվել է 1301 թվականին
* **Պարսպապատեր** - քաղաքի շատ հին կառույցներ (13-14-րդ դար)
* **Իշխանական պալատ** - կառուցվել է 14-րդ դարում, քաղաքի հին շենքերից մեկն է
* **Ֆրանցիսկյան վանք** (14-րդ դար)
* **Բոլոր սրբերի եկեղեցի** (1306 թվական)
* **Սուրբ Պետրոսի երգչախումբ** (19-րդ դար)
* **Գարիբալդիի պալատ** - այժմ թանգարան է

## Ավանդույթներ
* **Մորոշկա** - 15-րդ դարի պար։ Պարը այլաբանորեն վերարատադրում է թուրքերի հետ տեղի ունեցած ճակատամարտը։ Այն շատ հայտնի է եղել, բայց այսօր այն պահպանվել է միայն Կորչուլա քաղաքում։

## Հայտնի բնիկներ
* **Դուշկո Անտունովիչ** (), մարզիչ, միջազգային մրցումների մեդալակիր, անկախ Խորվաթիայի առաջին հավաքականի մարզիչ։

## Ծանոթագրություններ

## Արտաքին հղումներ և աղբյուրներ
* Քաղաքի պաշտոնական էջ
* Քաղաքային պորտալ
* Handbook for foreign visitors to Croatia. Zagreb. 1997

Կատեգորիա:Խորվաթիայի քաղաքներ
Battlelore

***Battlelore*** (), ֆիննական անգլալեզու խումբ՝ ստեղծված 1999 թվականին Յուրի Վահվանենի և Միկա Քոկկոլայի կողմից։ Խմբի երգերի տեքստի թեման բրիտանացի գրող Ջոն Ռոնալդ Ռուել Թոլքինի արվեստն է։

## Ոճ
Battlelore-ի ոճը յուրահատուկ է և չի տեղավորվում մեկ ժանրի մեջ։ Նրանք համատեղում են այնպիսի ժանրերի տարրեր, ինչպիսիք են գոթական մետալը, փաուեր մետալը, մելոդիկ-դեթ մետալը, ֆոլկ մետալը և սիմֆոնիկ մետալը։ Խումբը համադրում է տղամարդկային բրուտալ գրոուլը և կանացի վոկալը դուետը, որը քննադատնները «գեղեցկուհի և հրեշ» են անվանում։ Իրենք՝ կատարողները, իրենց ոճը բնութագրում են որպես *true arctic fantasy metal*։

## Դադար
2011 թվականի հոկտեմբերի 23-ին խումբը հայտարարեց իր գործունեության ժամանակավոր դադարի մասին։ Battlelore-ի պաշտոնական կայքում հումորային տեղեկություն տեղադրվեց այն մասին, որ խումբը «ուղևորվել է համերգային շրջագայության դեպի անդրաշխարհ»։ 2012 թվականի հունիսի 11-ին խումբը վերադարձավ արձակուրդից, իսկ օգոստոսի 9-ին Հելսինկի քաղաքի Nosturi ակումբում ակուստիկ համերգ ունեցավ։ 2016 թվականի հունվարի 16-ին Battlelore-ը կրկին վերադարձավ բեմ։

## Կազմ
### Ներկայիս անդամներ
* Կաիսա Յոուկի (*Kaisa Jouhki*) — կանացի վոկալ
* Թոմի Մյուքանեն (*Tomi Mykkänen*) — տղամարդու վոկալ
* Յուսսի Ռաութիո (*Jussi Rautio*) — կիթառ
* Յուրի Վահվանեն (*Jyri Vahvanen*) — կիթառ
* Թիմո Հոնքանեն (*Timo Honkanen*) — բաս կիթառ
* Մարիա Հոնքանեն (*Maria Honkanen*) — ստեղնաշարային գործիքներ, ֆլեյտա
* Հենրի Վահվանեն (*Henri Vahvanen*) — հարվածային գործիքներ

### Նախկին անդամներ
* Միկա Քոկկոլա (*Miika Kokkola*) — բաս կիթառ (1996—2005)
* Պատրիկ Մեննանդեռ (*Patrik Mennander*) — վոկալ(1999—2004)
* Թոմմի Հավո (*Tommi Havo*) — վոկալ, կիթառ (1998—2002)
* Gorthaur — հարվածային գործիքներ

## Սկավառակագրություն
### Ալբոմներ
* 2001 — …Where the Shadows Lie
* 2003 — Sword's Song
* 2005 — Third Age of the Sun
* 2007 — Evernight
* 2008 — The Last Alliance 
* 2011 — Doombound

### Պրոմո
* 1999 — Warrior's Tale
* 2000 — Dark Fantasy

### Վիդեո
* 2004 — The Journey (DVD)
* 2002 — Journey to undying Lands
* 2005 — Storm of the Blades
* 2007 — House of Heroes
* 2008 — Third Immortal

## Ծանոթագրություններ

## Արտաքին հղումներ
* Battlelore խմբի պաշտոնական կայքը
* Russian Darkside e-Zine

Կատեգորիա:1999 հիմնադրված երաժշտական խմբեր
Քանի դեռ երիտասարդ ենք (ֆիլմ)

**«Քանի դեռ երիտասարդ ենք»** (), ամերիկացի ռեժիսոր և սցենարիստ Նոա Բաումբախի կատակերգական դրաման։ Գլխավոր դերերում են` Բեն Սթիլերը, Նաոմի Ուոթսը, Ադամ Դրայվերը և Ամանդա Սեյֆրիդը։ Ֆիլմի պրեմիերան կայացել է 2014 թվականի սեպտեմբերի 6-ին Տորոնտո կինոփառատոնում։ Դա Նոյ Բաումբախի և Բեն Սթիլերի երկրորդ համատեղ նախագիծն է` «Գրինբերտ» կատակերգական դրամայից հետո։

## Սյուժե
Միջին տարիքի բարեկեցիկ զույգի` Ջոշի և Քորնելիայի (Բեն Սթիլերի և Ուոթսի Նաոմի ) կյանքը իրար է խառնվում երիտասարդ հիփստերի (Դրայվերի) և նրա ընկերուհու (Սեյֆրիդի) ծանոթությունից հետո։

## Դերերում

## Արտադրություն
### Ֆիլմեր
Ֆիլմի նկարահանումները սկսվել են Նյու Յորք քաղաքում, 2013 թվականի սեպտեմբերի 17-ին։

### Երաժշտություն
Ֆիլմի երաժշտությունը ստեղծել է Ջեյմս Մերֆին։

# "Golden Years" – Ջեյմս Մարֆի
# "Concerto for Lute, 2 Violins and Continuo in D, RV. 93" – Անտոնիո Վիվալդի
# "All Night Long (All Night)"– Լիոնել Ռիչի
# "Buggin' Out" – A Tribe Called Quest
# "The Ghost in You" – Փսեդելիք Ֆուրս
# "The Inch Worm" – Դանի Քեյ
# "Only the Stars Above Welcome Me Home" – Ջեյմս Մարֆի
# "Falling (Duke Dumont Remix)" – Հեյմ
# "Eye of the Tiger" – Սուրվայվոր
# "Andante du Concerto Pour Flautino en ut Majeur" (from the MGM film *The Wild Child*) – Անտոնիո Վիվալդի
# "Waiting for a Girl Like You" – Ֆորիջներ
# "Nineteen Hundred and Eighty-Five" – Փաուլ ՄքՔարթնեյ և Վինգս
# "We Used to Dance" – Ջեյմս Մարֆի
# "Golden Years" – Դեյվիդ Բովի

## Թողարկում
Ֆիլմը ցուցադրվել է 2014 թվականի սեպտեմբերի 6-ին, 2014 թվականի Տորոնտո միջազգային կինոփառատոնում։ Կարճ ժամանակ անց A24-ը ձեռք բերեց ֆիլմի ցուցադրման իրավունք 4 միլիոն դոլլարով։

## Շահույթ
Ֆիլմի սահմանափակ ցուցադրությունը կայացել է 2015 թվականի մարտի 27-ին և բերել է 227,688 դոլլարի շահույթ, շաբաթվա վերջում շահութաբերությամբ եղել է 24-րդը աղյուսակում։ Ապրիլի 17-ին ֆիլմը զանգվածային թողարկում ունեցավ և 1,438,384 դոլլարի շահույթ ունեցավ` լինելով 12-րդը աղյուսակում. : Ֆիլմը վերջիվերջո 7,587,485 դոլլարի շահույթ ունեցավ, ավելի քան Բաումբաչի նախորդ ֆիլմերը Միացյալ Նահանգների ունեցած շահութաբերությամբ։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2014 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Նյու Յորքում նկարահանված ֆիլմեր
Կատեգորիա:Նոյ Բաումբախի ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 2014 թվականին
Կատեգորիա:Ֆիլմեր ամուսնության մասին
Լեպրեխոնը

**«Լեպրեխոնը»** (), ռեժիսոր Մարկ Ջոնսի 1993 թվականի ամերիկյան սարսափ ֆիլմաշարի առաջին մասը՝ չար լեպրեխոն թզուկի մասին։ Ֆիլմի պրեմիերան տեղի է ունեցել 1993 թվականի հունվարի 8-ին։

## Սյուժե
Պարոն Օ'Գրեյդին Իռլանդիա ճամփորդելուց հետո վերադառնում է տուն և հայտարարում կնոջը, որ նա թզուկից ոսկի է գողացել և հիմա շատ հարուստ մարդ է դարձել։ Բնական է, որ կինը չի հավատում ամուսնուն և կարծում է, թե նա հարբած է։ Օ'Գրեյդին իսկապես Լեպրեխոնից ոսկի էր գողացել, սակայն տղամարդը հաշվի չէր առել այն հանգամանքը, որ թզուկը թաքնվել էր իր պայուսակներից մեկում և իր հետ եկել է Հյուսիսային Դակոտա։ Լեպրեխոնը սպանում է տիկին Օ'Գրեյդիին, սակայն պարոն Օ'Գրեյդին, քառատերև երեքնուկի ուժն օգտագործելով, Լեպրեխոնին գցում է արկղի մեջ և ուզում է նրան թաղել, սակայն մահանում է սրտի կաթվածից։

Տասը տարի անց այն տանը, որտեղ Լեպրեխոնի արկղն էր, տեղափոխվում են ապրելու Թորի անունով մի աղջիկ և իր հայրը։ Իր համար նոր վայրում Թորին ծանոթանում է Նաթանի, Օզիի և Ալեքսի հետ, ովքեր վերանորոգում էին այդ տունը։ Շուտով Լեպրեխոնը պատահաբար ազատվում է 10 տարվա բանտարկությունից. Օզին պատահմամբ գցում է երեքնուկն արկղի վրայից։ Լեպրեխոնն ազատվելուց հետո սկսում է փնտրել այն ոսկին, որն Օ'Գրեյդին էր թաքցրել։ Բայց Օզին և Ալեքսը արդեն գտել էին ոսկին և որոշել էին ոչ ոքի չասել ու ոսկին պահել իրենց։

## Դերերում
* Ուորիք Դևիս — *Լեպրեխոն*
* Ջենիֆեր Էնիսթոն — *Թորի*
* Շեյ Դաֆին — *Պարոն Օ'Գրեյդի*
* Փամելա Մենթ — *Տիկին Օ'Գրեյդին*
* Քեն Օլանդտ — *Նաթան*
* Ռոբերտ Հայ Գորմեն — *Ալեքս*
* Մարկ Հոլթոն — *Օզի*

## Հետաքրքիր Փաստեր
* ԱՄՆ-ում ֆիլմը հավաքել է $ 8․556․940, որից $ 2․493.020-ը հավաքվել է վարձույթի առաջին վիքենդին։
* Ֆիլմը տեսաերիզների վրա թողարկվել է ավելի քան 100.000 օրինակով։
* Դերասանուհի Ջենիֆեր Էնիսթոնի համար ֆիլմը դարձել է նորամուտը կինեմատոգրաֆում։ Բացի այդ, ֆիլմը դարձել է *Trimark Pictures* կինոստուդիայի թողարկած առաջին ֆիլմը։
* 1993—1994 Ռուսաստանում և ԱՊՀ-ում ֆիլմը տարածվում էր միաձայն թարգմանությամբ, ոչ լիցենզիոն ձայներիզներով (հայտնի «Միխալյովի կրկնօրինակում»-ը)։ Այդ թարգմանությունը այնքան սիրված էր, որ Միխալյովի կրկնօրինակմամբ ֆիլմն 90-ականների վերջում թողարկվեցին լիցենզիոն տեսաերիզների, իսկ 2000-ականներին՝ լիցենզիոն տեսասկվառակների վրա։

## Կարծիքներ
Ֆիլմը քննադատների ցածր գնահատականին է արժանացել։ Ֆիլմը Rotten Tomatoes վարկանիշային կայքում հավաքել է ընդամենը 30 %: Չնայած այդպիսի ցածր գնահատականին՝ կինոնկարը կոմերցիոն տեսանկյունից շահավետ եղավ։

## Ծանոթագրություններ

## Արտաքին հղումներ
* Обзор фильма на сайте ''Craptastic Movies'' 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1993 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Հյուսիսային Դակոտայում
Կատեգորիա:Ֆիլմեր, որոնց գործողությունները տեղի են ունենում 1993 թվականին
Կատեգորիա:Ֆիլմեր, որոնց գործողությունները տեղի են ունենում 1983 թվականին
Կատեգորիա:Ֆիլմեր հայր-դուստր հարաբերությունների մասին
Մայիս Միրզոյան

**Մայիս Միրզոյան** (), ապրիլյան քառօրյա պատերազմի հերոս, ավագ լեյտենանտ, կապիտան, փոխգնդապետ։

## Կենսագրություն
Մայիս Երջանիկի Միրզոյանը ծնվել է 1956 թվականի մայիսի 1-ին, Սիսիանի Դարբաս գյուղում։ 1963-1973 թվականներին սովորել է Դարբասի միջնակարգ դպրոցում։ Ավարտելով դպրոցը, 1973-1974 թվականին սովորել է  Երևանի թիվ 9 տեխնիկական ուսումնարանում։ 1974-1977 թվականներին  ծառայել է խորհրդային բանակում։ 1977-1979 թվականներին աշխատել է Տաթև ՀԷԿ-ի գլխավոր կառույցում, համատեղելով ուսումը Սիսիանի Պոլիտեխնիկում։ 1988 թվականին Ղարաբաղյան շարժման առաջին օրից մասնակցել է Հայաստանի սահմանների, ապա՝ Ղարաբաղի Բերդաձորի ենթաշրջանի պաշտպանությանը։ 1993 թվականի հունվարի 16-ին ծառայության է անցել ՀՀ ՊՆ N զորամասի պայմանագրային վաշտում որպես դասակի հրամանատար և ստացել է ավագ լեյտենանտի կոչում։ 1993 թվականի մարտի 31-ին Քելբաջարի ազատագրման ժամանակ Վակունիս գյուղի համար մղվող մարտերում վիրավորվել է։ Սակայն որոշ ժամանակ անց դարձել է  վաշտի հրամանատար և մասնակցել է Ղարաբաղի ազատագրման մարտերի բոլոր պատերազմական գործողություններին։ 1995-1996 թվականներին ստեղծել է ԵԿՄ (երկրապահ կամավորական միություն) հասարակական կազմակերպությունը։ Զբաղեցրել է  Սիսիանի բաժանմունքի հիմնադիր նախագահի պաշտոնը։ 1996 թվականից նշանակվել է N զորամասի մարտական պատրաստության խմբի պետ ստանալով կապիտանի կոչում։  1997 թվականին նշանակվել է 4-րդ բանակային կորպուսի ուսումնական կենտրոնի պետ, մասնակցելով բանակաշինության բոլոր փուլերին։ 2011 թվականին փոխգնդապետի կոչումով անցել է կրթաթոշակի։ 2012 թվականի սեպտեմբերին ընտրվել է Դարբաս համայնքի ղեկավար։ 2015 թվականի դեկտեմբերին ընտրվել էր ԵԿՄ Սիսիանի տարածքային կառույցի ղեկավարի պաշտոնակատար։

## Մարտական գործողություններ
Ապրիլի 3-ի գիշերը լույս 4-ին Մարտակերտում ադրբեջանական կողմը լայնածավալ ռազմական գործողություններ է սկսել սահմանագծում։ Հակառակորդը  Մարտակերտի ճանապարհին անօդաչու սարքով ռմբակոծել է Սիսիանի ջոկատի ավտոբուսը։ Այդ ավտոբուսի մեջ է եղել և մահացու վիրավորում ստացել հերոս Մայիս Միրզոյանը։

## Պարգևներ
* Հայաստանի «Մարտական ծառայություն» մեդալ
* ԵԿՄ պատվոգիր
* ԵԿՄ հուշամեդալ
* Արցախի Հանրապետության Մայրական երախտագիտության կրծքանշան

## Հուղարկավորություն
Հոգեհանգիստը տեղի է ունեցել 2016 թվականի ապրիլի 6-ին ժամը 18:00-ին, իսկ հուղարկավորությունը՝ 2016 թվականի ապրիլի 7-ին, ժամը 13:30-ին Սիսիանի Դարբաս գյուղում։

## Ծանոթագրություններ

## Արտաքին հղումներ
* Մայիս Միրզոյան
* Սիսիանի երկրապահները մեկնում են առաջնագիծ
* ՍԻՍԻԱՆԻ ԵՐԿՐԱՊԱՀՆԵՐԸ ՄԵԿՆՈՒՄ ԵՆ ԱՌԱՋՆԱԳԻԾ 2

Կատեգորիա:Դարբաս գյուղում ծնվածներ
Կատեգորիա:Քառօրյա պատերազմի մասնակիցներ հայկական կողմից
Kontrust

**Kontrust**, ավստրիական երաժշտական խումբ, որը ստեղծվել է 2001 թվականին։ Նրանց երգերի տեքստերը անգլերեն լեզվով են, սակայն կան հատվածներ գերմաներենով և սլավոնական լեզուներով։

## Պատմություն
Խումբը ձևավորվել է 2001 թվականին և ի սկզբանե կոչվել է Suicide Mission։ Միայն չորս տարի հետո խումբը թողարկեց իր առաջին ալբոմը՝ Welcome Home։ 2006 թվականին խումբն ստացավ Austrian Newcomer մրցանակը։ Խումբը նաև նկարահանել է առաջին տեսահոլովակը՝ «Phono Sapiens» և հանդես է եկել մրցավազքերում և լեռնադահուկային մրցաշարերում։
   
Երկրորդ ալբոմը՝ *Time To Tango*, թողարկվել է 2009 թվականի հունիսի 19-ին։ «The Smash Song» երգը դարձել է սկավառակի առաջին սինգլ, իսկ «Bomba» երգը հոլիվուդյան հիթ շքերթում զբաղեցրել է 58-րդ հորիզոնականը և դարձել iTunes Store-ի հոլանդական հատվածի ամենաբեռնված ռոք-երգը։

2010 թվականին Kontrust հաղթեց  Hard & Heavy  Amadeus Austrian Music Award֊ ում։ Նրանք 2011 թվականին ելույթ են ունեցել լեհերեն լեզվով Woodstock, որտեղ նրանք «Bomba» երգը Էժի Օսյակի հետ միասին կատարել են երկու անգամ։ Ելույթը նայել է ավելի քան 50 000 մարդ։

2012 թվականին խումբը թողարկեց երրորդ ստուդիական ալբոմը *Second Hand Wonderland* վերնագրով։

2014 թվականին թողարկեց չորրորդ ստուդիայի ալբոմը՝ *Explositive*.

thumb|left|220px|Amadeus — Austrian Music Awards2010

## Խմբի կառուցվածք
* Agata Jarosz — վոկալ 
* Stefan Lichtenberger — վոկալ
* Robert Ehgartner — կիթառ
* Gregor Kutschera — բաս
* Roman Gaisböck — հարվածային
* Manuel Haglmüller — պերկուսիա
* Mike Wolff — կիթառ

## Սկավառակագրություն

### Տեսահոլովակներ
* Kontrust — «Phono Sapiens»
* Kontrust — «The smash song»
* Kontrust — «Bomba»
* Kontrust — «On the run»
* Kontrust — «Zero»
* Kontrust — «The butterfly defect» (live at Woodstock festival Poland)
* Kontrust — «Sock 'n' Doll»
* Kontrust — «Hey DJ!»
* Kontrust — «Just Propaganda»
* Kontrust — «Dance»

## Ծանոթագրություններ

## Արտաքին հղումներ
* Kontrust խումբը AllMusic կայքում

Կատեգորիա:2001 հիմնադրված երաժշտական խմբեր
Կատեգորիա:Ավստրիական ռոք խմբեր
Ջիմի Ուայթ

**Ջիմի Վարեն Ուայթ** (), Բրիտանական կայսրության խորհրդի անդամ, անգլիացի նախկին պրոֆեսիոնալ սնուկերիտ։ Նրան տրվել է «Հողմապտույտ» մականունը՝ նրա սահուն, հարձակվողական ոճի համար։ Ուայթը 6 անգամ խաղացել է Աշխարհի առաջնության եզրափակչում, 1980 թվականին դարձել է սիրողական սնուկերի աշխարհի առաջնության, 2009 թվականին Վեց կարմիր գնդով սնուկերի աշխարհի առաջնության, 2010 թվականին Մեծահասակների աշխարհի առաջնության չեմպիոն և 1984 թվականին՝ Աշխարհի կրկնակի չեմպիոն Ալեքս Հիգինսի հետ միասին։

Բացի աշխարհի առաջնությունների մրցանակներից`Ուայթը հաջողություններ է արձանագրել նաև այնպիսի մրցաշարերում, ինչպիսիք են Մեծ Բրիտանիայի առաջնությունը, Մասթերսը և Ազգերի գավաթը։ Երկու անգամ հաղթել է Աշխարհի առաջնությունում և Բրիտանիայի առաջնությունում։ Ուայթը նաև առաջին ձախլիկ խաղացողն է և ընդհանուր երկրորդ խաղացողը , ով գրանվել է մաքսիմում քանակությամբ բրեքեր Աշխարհի առաջնության ժամանակ։

## Կենսագրություն
Ուայթը ծնվել է Անգլիայում`Լոնդոնում` Թութինգ շրջանի Սթրեթբուրն փողոցում և սովորել է Հիլքրոֆթ Կոմպրեհենսիվում (ավելի ուշ անվանափոխվել է Բևին քոլռջում)։ Նա երբեք ակադեմիական հաջողության չի հասել, քանի որ 8-9 տարեկան հասակից սկսած հաճախ էր բաց թողնում դպրոցի դասերը` ավելի ու ավելի շատ ժամանակ անցկավնելով "Zans"-ում` Թեդ Զանոնչելիի սնուկերի սրահում։ Ակումբը Թեդի մահից հետո` 1978 թվականին, փոխանցվեց իր աղջկան։ Հենց այդ ժամանակ էր, որ Ուայթը հանդիպեց Թոնի Մեոյին, ում հետ նա շատ այլ վայրերում խաղադրույքային խաղերում պետք է մրցեր։ Նրա սնուկերիստական հմտությունների շնորհիվ նա սիրողական սնուկերիստների շրջանում հաջողությունների հասավ։ 1979 թվականին Անգլիայի սիրողական առաջնությունը հաղթելուց մեկ տարի հետո նա 18 տարեկան հասակում դարձավ Անգլիայի սիրողական առաջնության ամենաերիտասարդ հաղթողը։ Ռեկորդը մինչ այժմ գերազանցել են Յան Փրիսը և Հուսեն Վաֆաեյը։

## Ծանոթագրություններ

Կատեգորիա:Սնուկերիստներ այբբենական կարգով
Կատեգորիա:Անգլիացի սնուկերիստներ